CELEX: 32012R0543
Language: lt
Date: 2012-06-25 00:00:00
Title: 2012 m. birželio 25 d. Tarybos įgyvendinimo reglamentas (ES) Nr. 543/2012, kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 1 dalis

26.6.2012   
            
            
               LT
            
            
               Europos Sąjungos oficialusis leidinys
            
            
               L 165/15
            
         TARYBOS ĮGYVENDINIMO REGLAMENTAS (ES) Nr. 543/2012
   2012 m. birželio 25 d.
   kuriuo įgyvendinama Reglamento (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane 11 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. rugpjūčio 1 d. Tarybos reglamentą (ES) Nr. 753/2011 dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 11 straipsnio 1 dalį,
   kadangi:
   
               (1)
            
            
               2011 m. rugpjūčio 1 d. Taryba priėmė Reglamentą (ES) Nr. 753/2011;
            
         
               (2)
            
            
               2012 m. kovo 18 d. komitetas, įsteigtas pagal Jungtinių Tautų Saugumo Tarybos rezoliucijos 1988 (2011) 30 punktą, iš dalies pakeitė asmenų, grupių, įmonių ir subjektų, kuriems taikomos ribojamosios priemonės, sąrašą;
            
         
               (3)
            
            
               todėl Reglamento (ES) Nr. 753/2011 I priedas turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 753/2011 I priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2012 m. birželio 25 d.
      
         
            Tarybos vardu
         
         
            Pirmininkė
         
         C. ASHTON
      
   
   
      (1)  OL L 199, 2011 8 2, p. 1.
   
      PRIEDAS
      Reglamento (ES) Nr. 753/2011 priede pateikti įrašai apie toliau nurodytus asmenis pakeičiami toliau pateiktais įrašais.
      A.   Su Talibanu susiję asmenys
      
      
                  1.
               
               
                  
                     Shams Ur-Rahman Abdul Zahir (alias
                     a) Shamsurrahman, b) Shams-u-Rahman, c) Shamsurrahman Abdurahman, d) Shams ur-Rahman Sher Alam).
                  
                     Titulas: a) Mullah, b)
                     Maulavi. Įtraukimo į sąrašą priežastys: Talibano režimo žemės ūkio viceministras. Gimimo data: 1969 m. Gimimo vieta: Waka Uzbin kaimas, Sarobi rajonas, Kabul (Kabulo) provincija, Afganistanas. Pilietybė: Afganistano. Nacionalinis identifikavimo Nr.: a) 2132370 (Afganistano nacionalinė tapatybės kortelė (tazkira), b) 812673 (Afganistano nacionalinė tapatybės kortelė (tazkira). Kita informacija: a) manoma, kad yra Afganistano ir Pakistano pasienio teritorijoje, b) dalyvauja neteisėtoje prekyboje narkotikais, c) priklauso Ghilzai genčiai. Įtraukimo į JT sąrašą data:2001 02 23.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  2007 m. birželio mėn. Shams ur-Rahman Sher Alam buvo Talibano narys, atsakingas už Kabul (Kabulo) provinciją. Jis buvo atsakingas už Talibano karines operacijas Kabule ir jo apylinkėse, dalyvavo daugelyje išpuolių.
               
            
                  2.
               
               
                  
                     Ubaidullah Akhund Yar Mohammed Akhund (alias
                     a) Obaidullah Akhund, b) Obaid Ullah Akhund).
                  
                     Titulas: a)
                     Mullah, b)
                     Hadji, c)
                     Maulavi. Įtraukimo į sąrašą priežastys: Talibano režimo gynybos ministras. Gimimo data: a) apie 1968 m., b) 1969 m. Gimimo vieta: a) Sangisar kaimas, Panjwai rajonas, Kandahar (Kandaharo) provincija, Afganistanas, b) Arghandab rajonas, Kandahar (Kandaharo) provincija, Afganistanas, c) Nalgham sritis, Zheray rajonas, Kandahar (Kandaharo) provincija, Afganistanas. Pilietybė: Afganistano. Kita informacija: a) buvo vienas iš mulos Mohammed Omar pavaduotojų, b) buvo Talibano Aukščiausiosios tarybos narys, atsakingas už karines operacijas, c) 2007 m. sulaikytas, buvo kalinamas Pakistane, d) pranešta, kad 2010 m. kovo mėn. mirė, e) santuokos ryšiais susijęs su Saleh Mohammad Kakar Akhtar Muhammad, e) priklausė Alokozai genčiai. Įtraukimo į JT sąrašą data:2001 01 25.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Ubaidullah Akhund buvo Mohammed Omar pavaduotojas ir už karines operacijas atsakingas Talibano vadovybės narys.
               
            
                  3.
               
               
                  
                     Mohammad Jawad Waziri.
                  
                  
                     Įtraukimo į sąrašą priežastys: JT departamentas, Talibano režimo Užsienio reikalų ministerija. Gimimo data: apie 1960 m. Gimimo vieta: a) Jaghatu rajonas, Maidan Wardak (Maidan Vardako) provincija, Afganistanas, b) Sharana rajonas, Paktia (Paktijos) provincija, Afganistanas. Pilietybė: Afganistano. Kita informacija: a) manoma, kad yra Afganistano ir Pakistano pasienio teritorijoje, b) priklauso Wazir genčiai. Įtraukimo į JT sąrašą data:2001 02 23.
               
            
                  4.
               
               
                  
                     Nazir Mohammad Abdul Basir (alias Nazar Mohammad)
                  
                     Titulas: a)
                     Maulavi, b)
                     Sar Muallim. Įtraukimo į sąrašą priežastys: a) Kunduz miesto meras, b) Talibano reþimo Kunduz (Kundūzo) provincijos (Afganistanas) gubernatorius. Gimimo data: 1954 m. Gimimo vieta: Malaghi kaimas, Kunduz rajonas, Kunduz (Kundūzo) provincija, Afganistanas. Pilietybė: Afganistano. Kita informacija: pranešta, kad 2008 m. lapkričio 9 d. mirė. Įtraukimo į JT sąrašą data:2001 02 23.
               
            
                  5.
               
               
                  
                     Abdulhai Salek
                  
                  
                     Titulas:
                     Maulavi. Įtraukimo į sąrašą priežastys: Talibano režimo Uruzgan (Oruzgano) provincijos gubernatorius. Gimimo data: apie 1965 m. Gimimo vieta: Awlyatak kaimas, Gardan Masjid sritis, Chaki Wardak rajonas, Maidan Wardak (Maidan Vardako) provincija, Afganistanas. Pilietybė: Afganistano. Kita informacija: a) pranešta, kad mirė 1999 m. Šiaurės Afganistane, b) priklausė Wardak genčiai. Įtraukimo į JT sąrašą data: 2001 02 23.
               
            
                  6.
               
               
                  
                     Abdul Latif Mansur (alias
                     a) Abdul Latif Mansoor, b) Wali Mohammad)
                  
                     Titulas:
                     Maulavi. Įtraukimo į sąrašą priežastys: Talibano režimo žemės ūkio ministras. Gimimo data: apie 1968 m. Gimimo vieta: a) Zurmat rajonas, Paktia (Paktijos) provincija, Afganistanas, b) Garda Saray rajonas, Paktia (Paktijos) provincija, Afganistanas. Pilietybė: Afganistano. Kita informacija: a) 2007 m. gegužės mėn. buvo Talibano Miram Shah šuros narys, b) 2009 m. buvo Talibano Aukščiausiosios tarybos narys ir Tarybos politinės komisijos vadovas, c) 2010 m. buvo Talibano vadas Rytų Afganistane, d) 2009 m. pabaigoje buvo Talibano narys, atsakingas už Nangarhar (Nangarharo) provinciją Afganistane, e) manoma, kad yra Afganistano ir Pakistano pasienio teritorijoje, f) priklauso Sahak genčiai (Ghilzai). Įtraukimo į JT sąrašą data:2001 01 31.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  2007 m. gegužės mėn. Abdul Latif Mansur buvo Talibano „Miram Shah tarybos“ narys. 2009 m. jis buvo Afganistano Nangarhar (Nangarharo) provincijos šešėlinis gubernatorius, o 2009 m. viduryje – Talibano politinės komisijos vadovas. 2010 m. gegužės mėn. Abdul Latif Mansur buvo vyresnysis Talibano vadas Rytų Afganistane.
               
            
                  7.
               
               
                  
                     Allah Dad Tayeb Wali Muhammad (alias
                     a) Allah Dad Tayyab, b) Allah Dad Tabeeb).
                  
                     Titulas: a)
                     Mullah, b)
                     Haji. Įtraukimo į sąrašą priežastys: Talibano režimo ryšių viceministras. Gimimo data: apie 1963 m. Gimimo vieta: a) Ghorak rajonas, Kandahar (Kandaharo) provincija, Afganistanas, b) Nesh rajonas, Uruzgan (Oruzgano) provincija, Afganistanas. Pilietybė: Afganistano. Kita informacija: priklauso Popalzai genčiai. Įtraukimo į JT sąrašą data:2001 01 25.
               
            
                  8.
               
               
                  
                     Zabihullah Hamidi (alias Taj Mir)
                  
                     Įtraukimo į sąrašą priežastys: Talibano režimo aukštojo mokslo viceministras. Gimimo data: 1958–1959 m. Gimimo vieta: Payeen Bagh kaimas, Kahmard rajonas, Bamyan (Bamijano) provincija, Afganistanas. Adresas:Dashti Shor sritis, Mazari Sharif, Balkh (Balcho) provincija, Afganistanas. Pilietybė: Afganistano. Įtraukimo į JT sąrašą data:2001 02 23.
               
            
                  9.
               
               
                  
                     Mohammad Yaqoub.
                  
                  
                     Titulas:
                     Maulavi. Įtraukimo į sąrašą priežastys: Valdant Talibanui – „Bakhtar Information Agency“ (BIA) vadovas. Gimimo data: apie 1966 m. Gimimo vieta: a) Shahjoi rajonas, Zabul (Zabulo) provincija, Afganistanas, b) Janda rajonas, Ghazni (Gazni) provincija, Afganistanas. Pilietybė: Afganistano. Kita informacija: a) Talibano kultūros komisijos narys, b) manoma, kad yra Afganistano ir Pakistano pasienio teritorijoje, c) priklauso Kharoti genčiai. Įtraukimo į JT sąrašą data:2001 02 23.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  2009 m. Mohammad Yaqoub buvo vienas iš svarbiausių Talibano narių Yousef Khel rajone Paktika (Paktikos) provincijoje.
               
            
                  10.
               
               
                  
                     Mohammad Shafiq Ahmadi.
                  
                  
                     Titulas:
                     Mullah. Įtraukimo į sąrašą priežastys: Talibano režimo Samangan (Samangano) provincijos gubernatorius. Gimimo data: 1956–1957 m. Gimimo vieta: Tirin Kot rajonas, Uruzgan (Oruzgano) provincija, Afganistanas. Pilietybė: Afganistano. Įtraukimo į JT sąrašą data:2001 02 23.
               
            
                  11.
               
               
                  
                     Ahmad Jan Akhundzada Shukoor Akhundzada (alias
                     a) Ahmad Jan Akhunzada b) Ahmad Jan Akhund Zada).
                  
                     Titulas: a)
                     Maulavi, b) Mullah. Įtraukimo į sąrašą priežastys: Talibano režimo Zabol (Zabulo) ir Uruzgan (Oruzgano) provincijų gubernatorius. Gimimo data: 1966–1967 m. Gimimo vieta: a) Lablan kaimas, Dehrawood rajonas, Uruzgan (Oruzgano) provincija, Afganistanas, b) Zurmat rajonas, Paktia (Paktijos) provincija, Afganistanas. Pilietybė: Afganistano. Kita informacija: a) 2007 m. pradžioje buvo Talibano narys, atsakingas už Uruzgan (Oruzgano) provinciją (Afganistanas), b) mulos Mohammed Omar svainis, c) manoma, kad yra Afganistano ir Pakistano pasienio teritorijoje. Įtraukimo į JT sąrašą data:2001 01 25.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  2007 m. pradžioje Ahmad Jan Akhunzada Shukoor Akhunzada buvo už Uruzgan (Oruzgano) provinciją atsakingas Talibano narys.
               
            
                  12.
               
               
                  
                     Khalil Ahmed Haqqani (alias
                     a) Khalil Al-Rahman Haqqani, b) Khalil ur Rahman Haqqani, c) Khaleel Haqqani).
                  
                     Titulas:
                     Haji. Adresas: a) Peshawar, Pakistanas; b)prie Dergey Manday Madrasa, Dergey Manday kaime, prie Miram Shah, North Waziristan Agency (NWA) (Šiaurės Vaziristano agentūra), Federally Administered Tribal Areas (FATA) (federacijos principu valdomos genčių sritys), Pakistanas, c)Kayla kaimas prie Miram Shah, North Waziristan Agency (NWA) (Šiaurės Vaziristano agentūra), Federally Administered Tribal Areas (FATA) (federacijos principu valdomos genčių sritys), Pakistanas; d)Sarana Zadran kaimas, Paktia (Paktijos) provincija, Afganistanas. Gimimo data: a)1966 01 01, b) 1958–1964 m. Gimimo vieta: Sarana kaimas, Garda Saray sritis, Waza Zadran rajonas, Paktia (Paktijos) provincija, Afganistanas. Pilietybė: Afganistano. Kita informacija: a) užima aukštą padėtį Haqqani tinkle, kurio veiklos centras yra Šiaurės Vaziristane Pakistano federacijos principu valdomose genčių srityse, b) yra vykęs į Dubajų (Jungtiniai Arabų Emyratai) ir rinkęs ten lėšas, c) Jalaluddin Haqqani brolis ir Sirajuddin Jallaloudine Haqqani dėdė. Įtraukimo į JT sąrašą data:2011 02 09.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                               
                           
                           
                              Khalil Ahmed Haqqani yra Haqqani tinklo (su Talibanu susijusios kovotojų grupės, kurios veiklos centras – Šiaurės Vaziristano agentūra Pakistano federacijos principu valdomose genčių srityse) vienas iš vyresniųjų narių. Haqqani tinklą, kuris yra sukilimo veiksmų Afganistane priešakyje, įkūrė Khalil Haqqani brolis Jalaluddin Haqqani (TI.H.40.01), prisijungęs prie mulos Mohammed Omar vadovaujamo Talibano režimo XX a. paskutiniojo dešimtmečio viduryje.
                           
                        
                               
                           
                           
                              Khalil Haqqani dalyvauja lėšų rinkimo veikloje Talibano bei Haqqani tinklo vardu ir dažnai keliauja į kitas šalis susitikti su finansiniais rėmėjais. 2009 m. rugsėjo mėn. Khalil Haqqani vyko į Persijos įlankos valstybes ir rinko lėšas iš šaltinių tose valstybėse, taip pat iš šaltinių Pietų ir Rytų Azijoje.
                           
                        
                               
                           
                           
                              Be to, Khalil Haqqani teikia paramą Talibanui ir Afganistane veikiančiam Haqqani tinklui. 2010 m. pradžioje Khalil Haqqani teikė lėšas Talibano grupuotėms Logar (Logaro) provincijoje, Afganistane. 2009 m. Khalil Haqqani aprūpino ir kontroliavo maždaug 160 kovotojų Logar (Logaro) provincijoje, Afganistane, ir buvo vienas iš kelių žmonių, atsakingų už Talibano ir Haqqani tinklo pagrobtų priešo belaisvių kalinimą. Khalil Haqqani gaudavo įsakymų dėl Talibano operacijų iš savo sūnėno Sirajuddin Haqqani.
                           
                        
                               
                           
                           
                              Be to, Khalil Haqqani veikė „Al Kaidos“ vardu ir buvo susijęs su jos karinėmis operacijomis. 2002 m. Khalil Haqqani skyrė žmonių „Al Kaidos“ grupuotėms Paktia (Paktijos) provincijoje, Afganistane, sustiprinti.
                           
                        
            
                  13.
               
               
                  
                     Badruddin Haqqani (alias Atiqullah).
                  
                     Adresas: Miram Shah, Pakistanas. Gimimo data: apie 1975–1979 m. Gimimo vieta: Miramshah, North Waziristan (Šiaurės Vaziristanas), Pakistanas. Kita informacija: a) Haqqani tinklo operacijų vadas ir Talibano šuros Miram Shah narys, b) prisidėjo vadovaujant atakoms prieš taikinius pietryčių Afganistane, c) Jalaluddin Haqqani sūnus, Sirajuddin Jallaloudine Haqqani ir Nasiruddin Haqqani brolis, Khalil Ahmed Haqqani sūnėnas. Įtraukimo į JT sąrašą data:2011 05 11.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                               
                           
                           
                              Badruddin Haqqani yra Haqqani tinklo (su Talibanu susijusios kovotojų grupės, kurios veiklos centras – Šiaurės Vaziristano agentūra Pakistano federacijos principu valdomose genčių srityse) operacijų vadas. Haqqani tinklas yra sukilimo veiksmų Afganistane priešakyje ir yra atsakingas už daugelį daug dėmesio pritraukusių teroro aktų. Haqqani tinklo vadovybę sudaro jo įkūrėjo Jalaluddin Haqqani, prisijungusio prie mulos Mohammed Omar vadovaujamo Talibano režimo XX a. paskutiniojo dešimtmečio viduryje, trys vyriausi sūnūs. Badruddin yra Jalaluddin sūnus ir Nasiruddin Haqqani bei Sirajuddin Haqqani brolis, taip pat Khalil Ahmed Haqqani sūnėnas.
                           
                        
                               
                           
                           
                              Badruddin padeda vadovauti su Talibanu susijusiems sukilėliams ir užsienio kovotojams vykdant išpuolius prieš taikinius pietryčių Afganistane. Badruddin yra Talibano šuros Miram Shah, kuri vadovauja Haqqani tinklo veiklai, narys.
                           
                        
                               
                           
                           
                              Be to, manoma, kad Badruddin yra atsakingas už žmonių grobimus Haqqani tinklo pavedimu. Jis atsakingas už daugelio Afganistano ir užsienio piliečių grobimą Afganistano ir Pakistano pasienio regione.
                           
                        
            
                  14.
               
               
                  
                     Malik Noorzai (alias: a) Hajji Malik Noorzai, b) Hajji Malak Noorzai, c) Haji Malek Noorzai, d) Haji Maluk, e) Haji Aminullah).
                  
                     Titulas: Haji. Adresas: a)Boghra plentas, Miralzei kaimas, Chaman, Baluchistan (Beludžistano) provincija, Pakistanas, b) Kalay Rangin, Spin Boldak rajonas, Kandahar (Kandaharo) provincija, Afganistanas. Gimimo data: a) 1957 m., b) 1960 m. Gimimo vieta: Chaman pasienio miestas, Pakistanas. Pilietybė: Afganistano. Kita informacija: a) Talibano finansininkas, b) turi įmonių Japonijoje, dažnai vyksta į Dubajų (Jungtiniai Arabų Emyratai) ir Japoniją, c) 2009 m. padėjo Talibanui vykdyti veiklą, be kita ko, verbuodamas žmones ir teikdamas logistinę paramą, d) manoma, kad yra Afganistano ir Pakistano pasienio teritorijoje, e) priklauso Noorzai genčiai, f) Faizullah Khan Noorzai brolis. Įtraukimo į JT sąrašą data: 2011 10 04.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  Malik Noorzai yra Pakistane įsikūręs verslininkas, teikęs finansinę paramą Talibanui. Malik ir jo brolis Faizullah Noorzai Akhtar Mohammed Mira Khan investavo milijonus dolerių į įvairias įmones Talibano naudai. 2008 m. pabaigoje Talibano atstovai kreipėsi į Malik kaip į verslininką, per kurį būtų galima investuoti Talibano lėšas. Be to, bent nuo 2005 m. Malik asmeniškai suteikė dešimtis tūkstančių dolerių Talibanui ir paskirstė jam šimtus tūkstančių dolerių, kurių dalis buvo surinkta iš paramos teikėjų Persijos įlankoje ir Pakistane, o kita dalis buvo Malik nuosavi pinigai. Malik taip pat turėjo hawala sąskaitą Pakistane, į kurią iš Persijos įlankos kas kelis mėnesius buvo pervedama dešimtys tūkstančių dolerių Talibano veiklai remti. Malik taip pat padėjo vykdyti Talibano veiklą. 2009 m. Malik jau 16 metų dirbo Afganistano ir Pakistano pasienio regione esančios medresės (religinė mokykla), kurią Talibanas naudojo verbuojamų asmenų pasaulėžiūrai formuoti ir apmokyti, vyriausiuoju prižiūrėtoju. Be kita ko, Malik perduodavo lėšas medresei remti. Malik su savo broliu taip pat atliko vaidmenį saugant transporto priemones, kurios turėjo būti panaudotos vykdant Talibano savižudžių susisprogdinimo operacijas, ir padėjo Talibano kovotojams judėti Helmand (Helmando) provincijoje, Afganistane. Malik turi įmonių Japonijoje ir dažnai lankosi Dubajuje ir Japonijoje verslo reikalais. Jau 2005 m. Malik priklausė transporto priemonių importo įmonė Afganistane, kuri importavo transporto priemones iš Dubajaus ir Japonijos. Jis importavo automobilius, automobilių dalis ir drabužius iš Dubajaus ir Japonijos savo įmonėms, į kurias buvo investavę du Talibano vadai. 2010 m. viduryje Malik ir jo brolis pasirūpino, kad būtų atiduoti šimtai krovininių konteinerių, kaip manoma, verti milijonų dolerių, kuriuos anksčiau tais pačiais metais Pakistano valdžios institucijos buvo areštavusios, nes manė, kad gavėjai buvo susiję su terorizmu.
               
            
                  15.
               
               
                  
                     Faizullah Khan Noorzai (alias: a) Hajji Faizullah Khan Noorzai, b) Haji Faizuulah Khan Norezai, c) Haji Faizullah Khan, d) Haji Fiazullah, e) Haji Faizullah Noori, f) Haji Faizullah Noor, g) Faizullah Noorzai Akhtar Mohammed Mira Khan h) Haji Pazullah Noorzai, i) Haji Mullah Faizullah).
                  
                     Titulas: Haji. Adresas: a)Boghra plentas, Miralzei kaimas, Chaman, Baluchistan (Beludžistano) provincija, Pakistanas, b)Kalay Rangin, Spin Boldak rajonas, Kandahar (Kandaharo) provincija, Afganistanas. Gimimo data: a) 1962 m., b) 1961 m., c) 1968–1970 m., d) 1962 m. Gimimo vieta: a) Lowy Kariz, Spin Boldak rajonas, Kandahar (Kandaharo) provincija, Afganistanas, b) Kadanay, Spin Boldak rajonas, Kandahar (Kandaharo) provincija, Afganistanas, c) Chaman, Baluchistan (Beludžistano) provincija, Pakistanas. Pilietybė: Afganistano. Kita informacija: a) svarbus Talibano finansininkas, b) 2009 m. viduryje Talibano kovotojams tiekė ginklus, šaudmenis, sprogmenis ir medicininę įrangą, rinko lėšas Talibanui ir rengė mokymus Afganistano ir Pakistano pasienio regione, c) anksčiau organizavo ir finansavo Talibano operacijas Kandahar (Kandaharo) provincijoje, Afganistane, d) 2010 m. vyko į Dubajų (Jungtiniai Arabų Emyratai) bei Japoniją ir ten turėjo įmonių, e) priklauso Noorzai genčiai, Miralzai pogenčiui, f) Malik Noorzai brolis, g) tėvo vardas – Akhtar Mohammed (alias: Haji Mira Khan). Įtraukimo į JT sąrašą data: 2011 10 04.
                  Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                               
                           
                           
                              Faizullah Noorzai Akhtar Mohammed Mira Khan buvo svarbus Talibano finansininkas, per kurį vyresnieji Talibano lyderiai investuodavo lėšas. Iš paramos teikėjų Persijos įlankoje jis surinko daugiau nei 100 000 USD Talibanui, o 2009 m. atidavė dalį savo pinigų. Jis taip pat finansiškai rėmė Kandahar (Kandaharo) provincijos Talibano vadą ir teikė finansavimą Talibano ir „Al Kaidos“ kovotojų, kurie turėjo vykdyti išpuolius prieš koalicines ir Afganistano karines pajėgas, mokymams remti. 2005 m. viduryje Faizullah organizavo ir finansavo Talibano operacijas Kandahar (Kandaharo) provincijoje, Afganistane. Faizullah ne tik teikė finansinę paramą, bet ir kitais būdais padėjo rengti Talibano mokymus ir operacijas. 2009 m. viduryje Faizullah Talibano Pietų Afganistano kovotojams tiekė ginklus, šaudmenis, sprogmenis ir medicininę įrangą. 2008 m. viduryje Faizullah buvo atsakingas už Talibano savižudžių sprogdintojų apgyvendinimą ir jų perkėlimą iš Pakistano į Afganistaną. Faizullah Talibanui taip pat tiekė priešlėktuvines raketas, padėjo Talibano kovotojams judėti Helmand (Helmando) provincijoje, Afganistane, padėjo vykdyti Talibano savižudžių susisprogdinimo operacijas ir davė radijo imtuvų bei transporto priemonių Talibano nariams Pakistane.
                           
                        
                               
                           
                           
                              2009 m. viduryje Faizullah vadovavo Afganistano ir Pakistano pasienio regione esančiai medresei (religinė mokykla), kurioje buvo surinkta dešimtys tūkstančių dolerių Talibanui. Faizullah medresės patalpos buvo naudojamos Talibano kovotojų mokymams, kaip pasigaminti ir naudoti savadarbius sprogstamuosius užtaisus, rengti. 2007 m. pabaigoje Faizullah medresė buvo naudojama „Al Kaida“ kovotojams, kurie vėliau buvo išsiųsti į Kandahar (Kandaharo) provinciją, Afganistaną, rengti.
                           
                        
                               
                           
                           
                              2010 m. Faizullah ėjo pareigas ir galbūt turėjo turto, įskaitant viešbučius, Dubajuje, Jungtiniuose Arabų Emyratuose. Faizullah su savo broliu Malik Noorzai reguliariai vykdavo į Dubajų ir Japoniją importuoti automobilių, automobilių dalių ir drabužių. 2006 m. pradžioje Faizullah turėjo įmonių Dubajuje ir Japonijoje.